[pic] | EUROOPA ÜHENDUSTE KOMISJON |

Brüssel 22.12.2006

KOM(2006) 924 lõplik

2006/0289 (COD)

Ettepanek:

EUROOPA PARLAMENDI JA NÕUKOGU DIREKTIIV

millega muudetakse direktiivi 92/49/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta seoses komisjoni rakendusvolitustega

(komisjoni esitatud)

2006/0289 (COD)

Ettepanek:

EUROOPA PARLAMENDI JA NÕUKOGU DIREKTIIV

millega muudetakse direktiivi 92/49/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta seoses komisjoni rakendusvolitustega

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 47 lõiget 2 ja artiklit 55,

võttes arvesse komisjoni ettepanekut[1],

võttes arvesse Euroopa Majandus- ja Sotsiaalkomitee arvamust[2],

toimides asutamislepingu artiklis 251 sätestatud korras[3]

ning arvestades järgmist:

(1) Euroopa Parlamendi ja nõukogu 18. juuni 1992. aasta direktiivis 92/49/EMÜ otsekindlustustegevusega, välja arvatud elukindlustustegevusega seotud õigusnormide kooskõlastamise kohta, millega muudetakse direktiive 73/239/EMÜ ja 88/357/EMÜ[4], on sätestatud, et teatavad meetmed võetakse vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused[5].

(2) Otsust 1999/468/EÜ on muudetud otsusega 2006/512/EÜ, millega kehtestati kontrolliga regulatiivmenetlus selliste üldmeetmete jaoks, mis on ette nähtud asutamislepingu artikliga 251 sätestatud korras vastuvõetud aktide vähemoluliste sätete muutmiseks, sealhulgas mõningate sätete väljajätmiseks või uute vähemoluliste sätete juurde lisamiseks.

(3) Vastavalt Euroopa Parlamendi, nõukogu ja komisjoni ühisavaldusele[6] otsuse 2006/512/EÜ kohta tuleb juba jõustunud õigusakte kohandada kooskõlas kehtivate menetlustega. Ühisavalduses loetletakse õigusaktid, sealhulgas direktiiv 2005/1/EÜ, mida tuleb kiiresti kohandada. Selle direktiivi kohandamiseks tuleks muuta direktiivi 92/49/EÜ.

(4) Eelkõige tuleks komisjonile anda volitused direktiivi 92/49/EMÜ rakendamiseks vajalike meetmete võtmiseks, et võtta arvesse tehnilisi arenguid kindlustussektoris või finantsturgudel ja tagada selle direktiivi ühtne kohaldamine. Eelkõige on sellised meetmed välja töötatud selleks, et laiendada õiguslike vormide nimekirja, muuta kindlustusliikide nimekirja või kohandada nimekirjas kasutatavat terminoloogiat, täpsustada solventsusmarginaali koostisosi, muuta minimaalset garantiifondi, muuta kindlustustehniliste eraldiste kattena lubatavate varade nimekirja ja investeeringute ulatuse eeskirju, muuta vastavuseeskirjade leevendusi ning täpsustada määratlusi. Kuna need on üldmeetmed, mis on välja töötatud direktiivi 92/49/EÜ vähemoluliste sätete muutmiseks, tuleks need võtta otsuse 1999/468/EÜ artiklis 5a nimetatud kontrolliga regulatiivmenetluse kohaselt.

(5) Seepärast tuleks direktiivi 92/49/EMÜ vastavalt muuta.

(6) Kuna käesoleva direktiiviga direktiivi 92/49/EMÜ tehtavad muudatused on tehnilist laadi kohandused, mis hõlmavad ainult komiteemenetlust, ei pea liikmesriigid neid üle võtma. Seega ei ole vaja selle kohta sätteid kehtestada,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 92/49/EMÜ artikli 51 sissejuhatav lause asendatakse järgmisega:

„Järgmised tehnilised kohandused, mis on välja töötatud direktiivide 73/239/EMÜ, 88/357/EMÜ ja käesoleva direktiivi vähemoluliste sätete muutmiseks, sealhulgas nende täiendamiseks, võetakse vastu direktiivi 91/675/EMÜ artikli 2 lõike 1 teises lõigus nimetatud kontrolliga regulatiivmenetluse kohaselt.”

Artikkel 2

Käesolev direktiiv jõustub […] päeval pärast selle avaldamist Euroopa Liidu Teatajas .

Artikkel 3

Käesolev direktiiv on adresseeritud liikmesriikidele.

Brüssel,

Euroopa Parlamendi nimel Nõukogu nimel

president eesistuja[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic]

[1] ELT C […], […], lk […].

[2] ELT C […], […], lk […].

[3] ELT C […], […], lk […].

[4] EÜT L 228, 11.8.1992, lk 1. Direktiivi on viimati muudetud direktiiviga 2005/68/EÜ (ELT L 323, 9.12.2005, lk 1).

[5] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

[6] ELT C 255, 21.10.2006, lk 1.